
	ให้ผู้พิการที่มีสิทธิรับเงินสงเคราะห์เบี้ยยังชีพความพิการ กรณีบัตรหมดอายุ  ให้ดำเนินการต่อบัตรประจำตัวคนพิการ  ได้ที่  สำนักงานพัฒนาสังคมและความมั่นคงของมนุษย์  จังหวัดฉะเชิงเทรา  ทั้งนี้  เพื่อให้สามารถรับเงินสงเคราะห์เบี้ยยังชีพความพิการได้อย่างต่อเนื่อง
กรณีบัตรประจำตัวคนพิการหมดอายุ  ชำรุด  สูญหาย  หรือมีการเปลี่ยนแปลง
	บัตรประจำตัวคนพิการจะมีอายุใช้งาน  6  ปี  นับตั้งแต่วันออกบัตร  เมื่อครบกำหนดแล้วคนพิการจะต้องยื่นคำขอขอมีบัตรประจำตัวคนพิการใหม่  ณ  สถานที่ที่ให้บริการออกบัตรประจำตัวคนพิการ  พร้อมเอกสาร  ดังนี้
1.  สำเนาบัตรประจำตัวประชาชน  สำเนาบัตรประจำตัวข้าราชการ  หรือสำเนาสูติบัตรของคนพิการ
2. สำเนาทะเบียนบ้านของคนพิการ
3. รูปถ่ายขนาด  1  นิ้ว  ถ่ายมาแล้วไม่เกิน  6  เดือน  จำนวน  2  รูป
4. บัตรประจำตัวคนพิการ
การออกบัตรใหม่แทนบัตรเดิมที่ชำรุด  สูญหาย
	หากบัตรประจำตัวคนพิการชำรุดหรือสูญหายหรือมีการเปลี่ยนแปลงในสาระสำคัญก่อนวันหมดอายุ  คนพิการสามารถยื่นคำขอมีบัตรประจำตัวคนพิการใหม่แทนบัตรเดิม  พร้อมเอกสาร  ดังนี้
1.  สำเนาบัตรประจำตัวประชาชน  สำเนาบัตรประจำตัวข้าราชการ  หรือสำเนาสูติบัตรของคนพิการ
2. สำเนาทะเบียนบ้านของคนพิการ
3. รูปถ่ายขนาด  1  นิ้ว  ถ่ายมาแล้วไม่เกิน  6  เดือน  จำนวน  2 รูป
4. บัตรประตัวคนพิการ
คนพิการไม่สามารถยื่นคำขอมีบัตรประจำตัวคนพิการใหม่แทนบัตรเดิมได้ด้วยตนเองให้มีผู้อื่นดำเนินการยื่นคำขอมีบัตรประจำตัวคนพิการใหม่แทนได้  ทั้งนี้ต้องนำเอกสาร  ดังนี้
1.  เอกสารหลักฐานการยื่นคำขอมีบัตรประจำตัวคนพิการใหม่
2. สำเนาบัตรประจำตัวประชาชน  พร้อมทั้งต้นฉบับตัวจริง
3. สำเนาทะเบียนบ้าน  พร้อมทั้งต้นฉบับตัวจริง

